دونیانین ان بؤیوک اویوشدوروجو هؤرگوتو باشچیسی اولماقلا سوچلانان ال چاپو (جیرتدان) لقب‌لی خواکوین گوزمن، عؤمور بویو حبس جزاسی آلدی.
مکزیکلی اویوشدوروجو کارتلی سینالوانین چته‌باشی اولان ال چاپونون جزا محکمه‌سی، آمریکا بیرلشمیش دؤولتلرینین نیویورک ایالتینه باغلی بروکلین‌ده‌کی فدرال محکمه‌ده گرچکلشدی.
عؤمورلوک حبس جزاسینا محکوم ائدیله‌ن گوزمن، ایفاده‌سینده، تخمیناً ۳۰ آیدیر توتولدوغو حبس‌خانادا اونا پیس رفتار ائدیلدیگینی، عدالت‌لی محاکیمه پروسه‌سی گئچیرمه‌دیگینی ایر‌لی سوردو.
فدرال محکمه، فوریه آیین‌دا گوزمنی، "آرالیقسیز سوچ گیریشیمی، اویوشدوروجو گلیرلرینی یوماغا تشبث، سلاح‌لی ائیلم، آدام اؤلدورمه، قانونسوز آلماس تیجارتی، اولوسلارآراسی کوکاین، هروین، ماریجوانا و دیگر اویوشدوروجو ماده تیجارتی" کیمی ۱۰ سوچ ادعاسینین بوتونوندن سوچلو گؤرولدو.
زامانین‌دا فوربس میلیاردرلر لیستینده یئر آلان و اوزون زامان‌دیر آختاریلان بیری اولان گوزمن، ۲۰۰۱.جی ایلده مکزیکده‌کی بیر حبس‌خانادان پالتار داشینان ال آراباسین‌دا گیزلنه‌رک قاچدی.
گوزمن، ۲۰۰۱ و ۲۰۱۵.جی ایللرده مکزیکده ایکی یوکسک گوونلیکلی حبس‌خاناسیندان قاچدیقدان سونرا ژانویه ۲۰۱۶دا تکرار یاخالانمیش و آمریکایا گؤندریلمیشدی.
